nibzard/narodne-novine-full-text-markdown huggingface dataset:
### NN 54/2020 (6.5.2020.), Odluka o pokretanju postupka pregovora o sklapanju dodatka Sporazumu o visini dodatka i dinamici isplate dodatka u osnovnoj plaći za policijske službenike i imenovanju pregovaračkoga odbora Vlade Republike Hrvatske

VLADA REPUBLIKE HRVATSKE

1084

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 4. svibnja 2020. godine donijela

ODLUKU

O POKRETANJU POSTUPKA PREGOVORA O SKLAPANJU DODATKA SPORAZUMU O VISINI DODATKA I DINAMICI ISPLATE DODATKA U OSNOVNOJ PLAĆI ZA POLICIJSKE SLUŽBENIKE I IMENOVANJU PREGOVARAČKOGA ODBORA VLADE REPUBLIKE HRVATSKE

I.

Pokreće se postupak pregovora o sklapanju dodatka Sporazumu o visini dodatka i dinamici isplate dodatka u osnovnoj plaći za policijske službenike, koji je Vlada Republike Hrvatske prihvatila na sjednici održanoj 18. prosinca 2019. godine i koji je potpisan 18. prosinca 2019. godine.

II.

U pregovarački odbor Vlade Republike Hrvatske za pregovore o sklapanju dodatka Sporazumu o visini dodatka i dinamici isplate dodatka u osnovnoj plaći za policijske službenike iz točke I. ove Odluke imenuju se:

– Josip Aladrović, ministar rada i mirovinskoga sustava, predsjednik

– dr. sc. Zdravko Marić, potpredsjednik Vlade Republike Hrvatske i ministar financija, član

– dr. sc. Tomislav Ćorić, ministar zaštite okoliša i energetike, član.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/180

Urbroj: 50301-29/23-20-2

Zagreb, 4. svibnja 2020.

Predsjednik
 mr. sc. Andrej Plenković, v. r.
### NN 54/2020 (6.5.2020.), Odluka o pokretanju postupka pregovora o sklapanju dodatka Sporazumu o dodatku na plaću zaposlenima u osnovnoškolskim i srednjoškolskim ustanovama te ustanovama u znanosti i visokom obrazovanju i imenovanju pregovaračkoga odbora Vlade Republike Hrvatske

VLADA REPUBLIKE HRVATSKE

1083

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 4. svibnja 2020. godine donijela

ODLUKU

O POKRETANJU POSTUPKA PREGOVORA O SKLAPANJU DODATKA SPORAZUMU O DODATKU NA PLAĆU ZAPOSLENIMA U OSNOVNOŠKOLSKIM I SREDNJOŠKOLSKIM USTANOVAMA TE USTANOVAMA U ZNANOSTI I VISOKOM OBRAZOVANJU I IMENOVANJU PREGOVARAČKOGA ODBORA VLADE REPUBLIKE HRVATSKE

I.

Pokreće se postupak pregovora o sklapanju dodatka Sporazumu o dodatku na plaću zaposlenima u osnovnoškolskim i srednjoškolskim ustanovama te ustanovama u znanosti i visokom obrazovanju (»Narodne novine«, broj 122/19).

II.

U pregovarački odbor Vlade Republike Hrvatske za pregovore o sklapanju dodatka Sporazumu o dodatku na plaću zaposlenima u osnovnoškolskim i srednjoškolskim ustanovama te ustanovama u znanosti i visokom obrazovanju iz točke I. ove Odluke imenuju se:

– Josip Aladrović, ministar rada i mirovinskoga sustava, predsjednik

– dr. sc. Zdravko Marić, potpredsjednik Vlade Republike Hrvatske i ministar financija, član

– dr. sc. Tomislav Ćorić, ministar zaštite okoliša i energetike, član.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/178

Urbroj: 50301-27/20-20-2

Zagreb, 4. svibnja 2020.

Predsjednik
 mr. sc. Andrej Plenković, v. r.
### NN 54/2020 (6.5.2020.), Odluka o pokretanju postupka pregovora o sklapanju dodatka Temeljnom kolektivnom ugovoru za službenike i namještenike u javnim službama i imenovanju pregovaračkoga odbora Vlade Republike Hrvatske

VLADA REPUBLIKE HRVATSKE

1082

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 4. svibnja 2020. godine donijela

ODLUKU

O POKRETANJU POSTUPKA PREGOVORA O SKLAPANJU DODATKA TEMELJNOM KOLEKTIVNOM UGOVORU ZA SLUŽBENIKE I NAMJEŠTENIKE U JAVNIM SLUŽBAMA I IMENOVANJU PREGOVARAČKOGA ODBORA VLADE REPUBLIKE HRVATSKE

I.

Pokreće se postupak pregovora o sklapanju dodatka Temeljnom kolektivnom ugovoru za službenike i namještenike u javnim službama (»Narodne novine«, br. 128/17, 47/18, 2/19 i 123/19).

II.

U pregovarački odbor Vlade Republike Hrvatske za pregovore o sklapanju dodatka Temeljnom kolektivnom ugovoru za službenike i namještenike u javnim službama iz točke I. ove Odluke imenuju se:

– Josip Aladrović, ministar rada i mirovinskoga sustava, predsjednik

– dr. sc. Zdravko Marić, potpredsjednik Vlade Republike Hrvatske i ministar financija, član

– dr. sc. Tomislav Ćorić, ministar zaštite okoliša i energetike, član.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/177

Urbroj: 50301-27/20-20-2

Zagreb, 4. svibnja 2020.

Predsjednik
 mr. sc. Andrej Plenković, v. r.
### NN 54/2020 (6.5.2020.), Odluka o pokretanju postupka pregovora o sklapanju dodatka Kolektivnom ugovoru za državne službenike i namještenike i imenovanju pregovaračkoga odbora Vlade Republike Hrvatske

Vlada Republike Hrvatske

1081

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 4. svibnja 2020. godine donijela

ODLUKU

O POKRETANJU POSTUPKA PREGOVORA O SKLAPANJU DODATKA KOLEKTIVNOM UGOVORU ZA DRŽAVNE SLUŽBENIKE I NAMJEŠTENIKE I IMENOVANJU PREGOVARAČKOGA ODBORA VLADE REPUBLIKE HRVATSKE

I.

Pokreće se postupak pregovora o sklapanju dodatka Kolektivnom ugovoru za državne službenike i namještenike (»Narodne novine«, br. 112/17, 12/18, 2/19 i 119/19).

II.

U pregovarački odbor Vlade Republike Hrvatske za pregovore o sklapanju dodatka Kolektivnom ugovoru za državne službenike i namještenike iz točke I. ove Odluke imenuju se:

– Josip Aladrović, ministar rada i mirovinskoga sustava, predsjednik

– dr. sc. Zdravko Marić, potpredsjednik Vlade Republike Hrvatske i ministar financija, član

– dr. sc. Tomislav Ćorić, ministar zaštite okoliša i energetike, član.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/179

Urbroj: 50301-25/16-20-2

Zagreb, 4. svibnja 2020.

Predsjednik
 mr. sc. Andrej Plenković, v. r.
### NN 54/2020 (6.5.2020.), Odluka o izmjeni Odluke o nužnim mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja za vrijeme trajanja proglašene epidemije bolesti COVID-19

Stožer civilne zaštite Republike Hrvatske

1087

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 3. svibnja 2020. godine, donosi

ODLUKU

O IZMJENI ODLUKE O NUŽNIM MJERAMA OGRANIČAVANJA DRUŠTVENIH OKUPLJANJA, RADA U TRGOVINI, USLUŽNIH DJELATNOSTI I ODRŽAVANJA SPORTSKIH I KULTURNIH DOGAĐANJA ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o nužnim mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja za vrijeme trajanja proglašene epidemije bolesti COVID-19 (»Narodne novine« broj 51/20) u točki III. stavku 1. podstavku 6. riječi: »saloni za masažu« i zarez brišu se.

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-66
 Zagreb, 3. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 54/2020 (6.5.2020.), Odluka o izmjenama i dopunama Odluke o načinu održavanja pogreba i posljednjih ispraćaja

STOŽER CIVILNE ZAŠTITE REPUBLIKE HRVATSKE

1090

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 4. svibnja 2020. godine, donosi

ODLUKU

O IZMJENAMA I DOPUNAMA ODLUKE O NAČINU ODRŽAVANJA POGREBA I POSLJEDNJIH ISPRAĆAJA

I.

U Odluci o načinu održavanja pogreba i posljednjih ispraćaja (»Narodne novine« broj 33/20 i 48/20) u točki I. iza riječi: »djelatnošću« dodaje se zarez i riječi: »za vrijeme trajanja proglašene epidemije bolesti COVID-19«.

II.

U točki II. podstavak 1. mijenja se i glasi:

» – pogreb, posljednji ispraćaj i polaganje urne održava se u krugu obitelji i predstavnika vjerske zajednice, uz pridržavanje općih protuepidemijskih mjera i posebnih preporuka i uputa koje Hrvatski zavod za javno zdravstvo objavljuje na svojim mrežnim stranicama.«

Podstavak 3. briše se.

III.

Iza točke II. dodaje točka II.a koja glasi:

»II.a

Posljednji ispraćaji hrvatskih branitelja, uz odavanje vojnih počasti, dopušteni su uz pridržavanje općih protuepidemijskih mjera i posebnih preporuka Hrvatskog zavoda za javno zdravstvo.«

IV.

Točka III.a briše se.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-67

Zagreb, 4. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 54/2020 (6.5.2020.), Odluka o načinu korištenja dječjih igrališta i otvorenih sportskih igrališta te načinu bavljenja rekreativnim sportom na otvorenom za vrijeme trajanja proglašene epidemije bolesti COVID-19

STOŽER CIVILNE ZAŠTITE REPUBLIKE HRVATSKE

1089

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 4. svibnja 2020. godine, donosi

ODLUKU

O NAČINU KORIŠTENJA DJEČJIH IGRALIŠTA I OTVORENIH SPORTSKIH IGRALIŠTA TE NAČINU BAVLJENJA REKREATIVNIM SPORTOM NA OTVORENOM ZA VRIJEME TRAJANJA PROGLAŠENE EPIDEMIJE BOLESTI COVID-19

I.

Ovom Odlukom uređuje se način korištenja dječjih igrališta i otvorenih sportskih igrališta te način bavljenja rekreativnim sportom na otvorenom, za vrijeme trajanja proglašene epidemije bolesti COVID-19.

II.

Dječja igrališta, otvorena sportska igrališta te drugi sportski sadržaji na otvorenom mogu se koristiti pridržavajući se općih protuepidemijskih mjera te posebnih preporuka i uputa koje Hrvatski zavod za javno zdravstvo objavljuje na svojim mrežnim stranicama.

III.

Bavljenje rekreativnim sportom na otvorenom dopušteno je uz pridržavanje općih protuepidemijskih mjera te posebnih preporuka i uputa Hrvatskog zavoda za javno zdravstvo.

IV.

Danom stupanja na snagu ove Odluke stavlja se izvan snage Odluka o stavljanju izvan uporabe dječjih igrališta i otvorenih sportskih igrališta (»Narodne novine« broj 33/20 i 48/20).

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-69

Zagreb, 4. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 54/2020 (6.5.2020.), Odluka o izmjenama i dopuni Odluke o mjerama prilikom sklapanja braka i životnog partnerstva

STOŽER CIVILNE ZAŠTITE REPUBLIKE HRVATSKE

1088

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 4. svibnja 2020. godine, donosi

ODLUKU

O IZMJENAMA I DOPUNI ODLUKE O MJERAMA PRILIKOM SKLAPANJA BRAKA I ŽIVOTNOG PARTNERSTVA

I.

U Odluci o mjerama prilikom sklapanja braka i životnog partnerstva (»Narodne novine« broj 33/20 i 48/20) u točki I. iza riječi: »svečanosti« dodaje se zarez i riječi: »za vrijeme trajanja proglašene epidemije bolesti COVID-19«.

II.

U točki II. stavak 1. mijenja se i glasi:

»Sklapanje braka, u građanskom ili vjerskom obliku, te sklapanje životnog partnerstva održava se u krugu obitelji i svjedoka te predstavnika službene osobe ili predstavnika vjerske zajednice, uz pridržavanje općih protuepidemijskih mjera i posebnih preporuka i uputa koje Hrvatski zavod za javno zdravstvo objavljuje na svojim mrežnim stranicama.«

III.

Točka III.a briše se.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-68

Zagreb, 4. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 54/2020 (6.5.2020.), Odluka klasa: 810-06/20-01/7, urbroj: 511-01-300-70 od 5. svibnja 2020.

STOŽER CIVILNE ZAŠTITE REPUBLIKE HRVATSKE

1091

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 5. svibnja 2020. godine, donosi

ODLUKU

I.

U Odluci klasa: 810-06/20-01/7, urbroj: 511-01-300-20-4 od 19. ožujka 2020. godine (»Narodne novine« broj 33/20 i 48/20) u točki I. iza riječi: »brodovima« dodaje se zarez i riječi: »jahtama i brodicama«.

II.

Točka II. mijenja se i glasi:

»Izuzeci od primjene ove Odluke odnose se na:

– sve brodove, jahte i brodice hrvatske državne pripadnosti

– sve brodove koji u Republiku Hrvatsku uplovljavaju radi prijevoza roba

– brodove bez putnika koji u Republiku Hrvatsku uplovljavaju radi raspreme ili privremenog mirovanja u hrvatskim lukama

– jahte duljine trupa veće od 24 metra koje u Republiku Hrvatsku uplovljavaju na vez u hrvatskim lukama nautičkog turizma ili lukama otvorenim za javni promet

– sve brodove i jahte duljine trupa veće od 24 metra koje uplovljavaju u brodogradilišta radi remonta ili popravka.

Na sve osobe na plovnim objektima iz stavka 1. ove točke primjenjuju se opće protuepidemijske mjere te posebne preporuke i upute Hrvatskog zavoda za javno zdravstvo.

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-70

Zagreb, 5. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 54/2020 (6.5.2020.), Rješenje o imenovanju dijela članova Upravnog vijeća Središnjeg registra osiguranika

VLADA REPUBLIKE HRVATSKE

1085

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 6. stavka 1. Zakona o Središnjem registru osiguranika (»Narodne novine«, br. 159/13 i 39/18), Vlada Republike Hrvatske je na sjednici održanoj 30. travnja 2020. godine donijela

RJEŠENJE

O IMENOVANJU DIJELA ČLANOVA UPRAVNOG VIJEĆA SREDIŠNJEG REGISTRA OSIGURANIKA

Za članice Upravnog vijeća Središnjeg registra osiguranika, imenuju se:

– ANA KRANJAC JULARIĆ, na prijedlog Gospodarsko-socijalnog vijeća iz redova sindikata

– MILICA JOVANOVIĆ, na prijedlog Gospodarsko-socijalnog vijeća iz redova poslodavaca.

Klasa: 080-02/20-01/50
 Urbroj: 50301-15/28-20-02
 Zagreb, 30. travnja 2020.

Predsjednik
 mr. sc. Andrej Plenković, v. r.
### NN 55/2020 (8.5.2020.), Odluka o razrješenju zamjenika županijske državne odvjetnice u Županijskom državnom odvjetništvu u Karlovcu

DRŽAVNOODVJETNIČKO VIJEĆE

1108

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/19) odlučujući o zahtjevu za razrješenje Zdravka Cara, na 22. sjednici održanoj 21. travnja 2020.,

odlučilo je

ZDRAVKO CAR, razrješava se dužnosti zamjenika županijske državne odvjetnice u Županijskom državnom odvjetništvu u Karlovcu s danom 31. kolovoza 2020.

Broj: DOVO-9/2020
 Zagreb, 21. travnja 2020.

Predsjednik
 Državnoodvjetničkog vijeća
 Darko Klier, v. r.
### NN 55/2020 (8.5.2020.), Odluka o razrješenju zamjenice županijske državne odvjetnice u Županijskom državnom odvjetništvu u Karlovcu

DRŽAVNOODVJETNIČKO VIJEĆE

1109

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/19) odlučujući o zahtjevu za razrješenje Ljubice Fiškuš Šumonja, na 22. sjednici održanoj 21. travnja 2020.,

odlučilo je

LJUBICA FIŠKUŠ ŠUMONJA, razrješava se dužnosti zamjenice županijske državne odvjetnice u Županijskom državnom odvjetništvu u Karlovcu s danom 31. kolovoza 2020.

Broj: DOVO-10/2020
 Zagreb, 21. travnja 2020.

Predsjednik
 Državnoodvjetničkog vijeća
 Darko Klier, v. r.
### NN 55/2020 (8.5.2020.), Odluka o razrješenju zamjenika županijskog državnog odvjetnika u Županijskom državnom odvjetništvu u Zadru

DRŽAVNOODVJETNIČKO VIJEĆE

1110

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/19) odlučujući o zahtjevu za razrješenje Radovana Marjanovića, na 22. sjednici održanoj 21. travnja 2020.,

odlučilo je

RADOVAN MARJANOVIĆ, razrješava se dužnosti zamjenika županijskog državnog odvjetnika u Županijskom državnom odvjetništvu u Zadru s danom 1. lipnja 2020.

Broj: DOVO-12/2020
 Zagreb, 21. travnja 2020.

Predsjednik
 Državnoodvjetničkog vijeća
 Darko Klier, v. r.
### NN 55/2020 (8.5.2020.), Odluka o imenovanju zamjenica općinskog državnog odvjetnika u Općinskom državnom odvjetništvu u Zadru

Državnoodvjetničko vijeće

1107

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/19) na 22. sjednici Vijeća održanoj 21. travnja 2020.,

odlučilo je

I. Za zamjenice općinskog državnog odvjetnika u Općinskom državnom odvjetništvu u Zadru imenuju se IVANA GRUBIŠIĆ, viša državnoodvjetnička savjetnica u Općinskom državnom odvjetništvu u Šibeniku ANTONIA MIOČIĆ, viša državnoodvjetnička savjetnica u Županijskom državnom odvjetništvu u Rijeci i IVANA ŽUPAN, državnoodvjetnička savjetnica u Županijskom državnom odvjetništvu u Zadru.

II. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Broj: DOVO-43/2019
 Zagreb, 21. travnja 2020.

Predsjednik
 Državnoodvjetničkog vijeća
 Darko Klier, v. r.
### NN 55/2020 (8.5.2020.), Odluka o namjeni korištenja sredstava novčane naknade zbog neispunjenja obveze kvotnog zapošljavanja osoba s invaliditetom

Ministarstvo rada i mirovinskoga sustava

1101

Na temelju članka 10. stavka 8. Zakona o profesionalnoj rehabilitaciji i zapošljavanju osoba s invaliditetom (»Narodne novine«, broj 157/13, 152/14, 39/18 i 32/20), ministar rada i mirovinskoga sustava donosi

ODLUKU

O NAMJENI KORIŠTENJA SREDSTAVA NOVČANE NAKNADE ZBOG NEISPUNJENJA OBVEZE KVOTNOG ZAPOŠLJAVANJA OSOBA S INVALIDITETOM

I.

Ovom se Odlukom utvrđuje namjena korištenja sredstava novčane naknade zbog neispunjenja obveze kvotnog zapošljavanja osoba s invaliditetom, a slijedom Odluke ministra zdravstva o proglašenju epidemije bolesti COVID-19 uzrokovane virusom SARS-CoV-2 od 11. ožujka 2020. godine, klase: 011-02/20-01/143, urbroja: 534-02-01-2/6-20-01.

II.

U svrhu očuvanja radnih mjesta i zadržavanja radnika u zaposlenosti neutrošena sredstva novčane naknade u iznosu od 150.000.000 kuna koriste se za isplatu subvencija u okviru provedbe mjere aktivne politike zapošljavanja Potpora za očuvanje radnih mjesta u djelatnostima pogođenima koronavirusom (COVID-19) iz nadležnosti Hrvatskog zavoda za zapošljavanje.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 011-02/20-01/10
 Urbroj: 524-04-01-02/1-20-3
 Zagreb, 4. svibnja 2020.

Ministar
 Josip Aladrović, v. r.
### NN 55/2020 (8.5.2020.), Odluka o izmjenama Odluke o porezima Grada Požege

Grad Požega

1113

Na temelju članka 20. stavka 1. Zakona o lokalnim porezima (»Narodne novine« broj 115/16. i 101/17.) i članka 36. stavka 1. podstavka 3. Statuta Grada Požege (Službene novine Grada Požege, broj: 3/13., 19/13., 5/14., 19/14., 4/18., 7/18. – pročišćeni tekst, 11/18., 12/19. i 2/20), Gradsko vijeće Grada Požege, na 22. sjednici, održanoj 23. travnja 2020. godine, donosi

ODLUKU

O IZMJENAMA ODLUKE O POREZIMA GRADA POŽEGE

Članak 1.

Ovom Odlukom o mijenja Odluka o porezima Grada Požege (»Narodne novine« broj 68/17. i 2/18. i Službene novine Grada Požege, broj: 11/17. i 17/17. – u nastavku teksta: Odluka).

Članak 2.

U članku 5. stavku 1. Odluke, stopa od: »10%«, zamjenjuje se stopom od: »7%«.

Članak 3.

U članku 10. stavku 1. Odluke, stopa od: »3%« zamjenjuje se stopom od: »1%«.

Članak 4.

Ova će se Odluka objaviti u »Narodnim novinama« i Službenim novinama Grada Požege, a stupa na snagu osmoga dana od dana objave u Službenim novinama Grada Požege, osim odredbi o prirezu na dohodak koji stupa na snagu prvoga dana u mjesecu nakon mjeseca u kojem je objavljena u »Narodnim novinama«. Odredba o izmjeni poreza na potrošnju primjenjuje se od 1. siječnja 2021. godine.

Klasa: 410-01/17-01/1

Urbroj: 2177/01-02/01-20-12

Požega, 23. travnja 2020.

Predsjednik
 prof. dr. sc. Željko Glavić, v. r.
### NN 55/2020 (8.5.2020.), Odluka o upisu ulovnih ribarskih plovila koja obavljaju ribolov plivaricom tunolovkom u Registar ulovnih brodova ICCAT-a (ICCAT RECORD OF BFT CATCHING VESSELS) u 2020. godini

MINISTARSTVO POLJOPRIVREDE

1104

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17 i 14/19), a u vezi s člancima 5., 6. i 8. Pravilnika o ribolovu plavoperajne tune (Thunnus thynnus) plivaricom tunolovkom, njenom uzgoju te uvjetima i kriterijima za ostvarivanje prava na dodjelu individualne plivaričarske kvote (»Narodne novine«, broj 46/19 i 41/20), ministrica poljoprivrede donosi

ODLUKU

O UPISU ULOVNIH RIBARSKIH PLOVILA KOJA OBAVLJAJU RIBOLOV PLIVARICOM TUNOLOVKOM U REGISTAR ULOVNIH BRODOVA ICCAT-a (ICCAT RECORD OF BFT CATCHING VESSELS) U 2020. GODINI

I.

Ovom Odlukom određuju se:

– popis plovila koja zadovoljavaju kriterije za upis u Registar ulovnih brodova ICCAT-a te su autorizirana za obavljanje gospodarskog ribolova na moru plivaricom tunolovkom,

– individualne kvote za ulov tune plivaricom tunolovkom po plovilima u 2020. godini.

II.

Pravo na upis u Registar ulovnih brodova ICCAT-a za ribolov tune plivaricom tunolovkom u 2020. godini, ostvaruju plovila s pripadajućim individualnim kvotama kako slijedi:

|  |  |  |  |  |
| --- | --- | --- | --- | --- |
| Redni broj | Ime/reg. oznaka plovila | CFR plovila | ICCAT broj | Individualna kvota (t) |
| 1 | SARDINA I | HRV000001579 | ATEU0HRV00133 | 78.307 |
| 2 | SARDINA II | HRV000003074 | ATEU0HRV00161 | 121.381 |
| 3 | PELAGOS II | HRV000003287 | ATEU0HRV00017 | 60.117 |
| 4 | MARLIN | HRV000002904 | ATEU0HRV00156 | 33.256 |
| 5 | KORNAT | HRV000003357 | ATEU0HRV00153 | 17.046 |
| 6 | NEPTUN I | HRV000002313 | ATEU0HRV00134 | 55.665 |
| 7 | NEPTUN II | HRV000002589 | ATEU0HRV00140 | 78.887 |
| 8 | PONOS | HRV000001148 | ATEU0HRV00058 | 43.736 |
| 9 | HRVATSKI USPJEH | HRV000000742 | ATEU0HRV00007 | 38.114 |
| 10 | PREKO | HRV000001680 | ATEU0HRV00021 | 3.633 |
| 11 | TACOMA | HRV000004925 | ATEU0HRV00164 | 45.443 |
| 12 | TULJAN DVA | HRV000002903 | ATEU0HRV00155 | 80.447 |
| 13 | KALI | HRV000001447 | ATEU0HRV00037 | 47.752 |
| 14 | CARICA | HRV000004774 | ATEU0HRV00163 | 58.080 |
| 15 | EVA | HRV000001485 | ATEU0HRV00049 | 9.709 |
| 16 | OŠLJAK DVA | HRV000000726 | ATEU0HRV00020 | 12.106 |
| 17 | CICILO | HRV000000784 | ATEU0HRV00081 | 49.780 |

III.

Plovila iz točke II. ove Odluke autorizirana su za ribolov plavoperajne tune plivaricom tunolovkom od 26. svibnja 2020. godine do 15. srpnja 2020. godine odnosno do iskorištenja kvote, što god nastupi prije te će se na njih izdati Odobrenja za obavljanje gospodarskog ribolova plavoperajne tune za navedeno razdoblje.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/20-01/1850
 Urbroj: 525-13/0704-20-1
 Zagreb, 24. travnja 2020.

Ministrica poljoprivrede
 Marija Vučković, v. r.
### NN 55/2020 (8.5.2020.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Józsefu Zoltánu Magyaru

PREDSJEDNIK REPUBLIKE HRVATSKE

1092

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Mađarske, odlikuje se

Njegova Ekscelencija JÓZSEF ZOLTÁN MAGYAR.

Klasa: 060-04/20-06/02
 Urbroj: 71-06-04/4-20-01
 Zagreb, 13. ožujka 2020.

Predsjednik
 Republike Hrvatske
 Zoran Milanović, v. r.
### NN 55/2020 (8.5.2020.), Rješenje o imenovanju ravnatelja Sigurnosno-obavještajne agencije

PREDSJEDNIK REPUBLIKE HRVATSKE I PREDSJEDNIK VLADE REPUBLIKE HRVATSKE

1099

Na temelju članka 103. stavka 2. Ustava Republike Hrvatske (»Narodne novine«, br. 85/10 – pročišćeni tekst i 5/14 – Odluka Ustavnog suda Republike Hrvatske) i članka 66. stavaka 1. i 2. Zakona o sigurnosno-obavještajnom sustavu Republike Hrvatske (»Narodne novine«, br. 79/06 i 105/06), te uz prethodno mišljenje Odbora za unutarnju politiku i nacionalnu sigurnost Hrvatskoga sabora, klase: 080-02/20-01/15, urbroja: 6521-4-20-03, od 29. travnja 2020. godine, Predsjednik Republike Hrvatske i predsjednik Vlade Republike Hrvatske, donijeli su

RJEŠENJE

O IMENOVANJU RAVNATELJA
 SIGURNOSNO-OBAVJEŠTAJNE AGENCIJE

Imenuje se DANIEL MARKIĆ ravnateljem Sigurnosno-obavještajne agencije, danom 6. svibnja 2020. godine.

|  |  |
| --- | --- |
| Klasa: 080-02/20-01/49  Urbroj: 50301-15/28-20-6  Zagreb, 30. travnja 2020. | Klasa: 080-02/20-01/34  Urbroj: 71-06-01/1-20-6  Zagreb, 5. svibnja 2020. |

|  |  |
| --- | --- |
| Predsjednik  Vlade Republike Hrvatske  mr. sc. Andrej Plenković, v. r. | Predsjednik  Republike Hrvatske  Zoran Milanović, v. r. |
### NN 55/2020 (8.5.2020.), Odluka o izmjeni Odluke o nužnim mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja za vrijeme trajanja proglašene epidemije bolesti COVID-19

Stožer civilne zaštite Republike Hrvatske

1111

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 7. svibnja 2020. godine, donosi

ODLUKU

O IZMJENI ODLUKE O NUŽNIM MJERAMA OGRANIČAVANJA DRUŠTVENIH OKUPLJANJA, RADA U TRGOVINI, USLUŽNIH DJELATNOSTI I ODRŽAVANJA SPORTSKIH I KULTURNIH DOGAĐANJA ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o nužnim mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja za vrijeme trajanja proglašene epidemije bolesti COVID-19 (»Narodne novine« broj 51/20 i 54/20) u točki III. stavku 1. podstavku 10. riječi: »autoškola i« brišu se.

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-71
 Zagreb, 7. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 55/2020 (8.5.2020.), Odluka o mjerama za vozače teretnih vozila međunarodnog transporta za vrijeme proglašene epidemije bolesti COVID-19

STOŽER CIVILNE ZAŠTITE REPUBLIKE HRVATSKE

1112

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 7. svibnja 2020. godine, donosi

ODLUKU

O MJERAMA ZA VOZAČE TERETNIH VOZILA MEĐUNARODNOG TRANSPORTA ZA VRIJEME PROGLAŠENE EPIDEMIJE BOLESTI COVID-19

I.

Ovom Odlukom se, za vrijeme proglašene epidemije bolesti COVID-19, vozačima teretnih vozila međunarodnog transporta određuje obvezna mjera strogog pridržavanja općih i posebnih preporuka i uputa Hrvatskog zavoda za javno zdravstvo.

II.

Ova Odluka se odnosi na hrvatske državljane i strane državljane s odobrenim boravkom u Republici Hrvatskoj, koji voze teretna vozila za hrvatskog poslodavca u međunarodnom transportu.

III.

Opće i posebne preporuke i upute Hrvatski zavod za javno zdravstvo objavljuje i redovito ažurira, sukladno epidemiološkoj situaciji, na svojim mrežnim stranicama.

IV.

Stupanjem na snagu ove Odluke stavlja se izvan snage Odluka o postupanju i primjeni karantene i kućne izolacije za vozače teretnih vozila međunarodnog transporta za vrijeme proglašene epidemije bolesti COVID-19 (»Narodne novine« broj 37/20).

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-72
 Zagreb, 7. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 55/2020 (8.5.2020.), Pravilnik o dopuni Pravilnika o osposobljavanju lovaca za prvi pregled odstrijeljene divljači namijenjene stavljanju na tržište

Ministarstvo poljoprivrede

1102

Na temelju članka 5. i članka 92. podstavka 10. Zakona o veterinarstvu (»Narodne novine«, br. 82/2013, 148/2013, 115/2018) ministrica poljoprivrede, donosi

PRAVILNIK

O DOPUNI PRAVILNIKA O OSPOSOBLJAVANJU LOVACA ZA PRVI PREGLED ODSTRIJELJENE DIVLJAČI NAMIJENJENE STAVLJANJU NA TRŽIŠTE

Članak 1.

U Pravilniku o osposobljavanju lovaca za prvi pregled odstrijeljene divljači namijenjene stavljanju na tržište (»Narodne novine«, broj 102/2014) iza članka 7. dodaje se članak 7.a koji glasi:

»Članak 7.a

Iznimno, zbog posebnih okolnosti uzrokovanih širenjem bolesti uzrokovane virusom SARS-CoV-2 (u daljnjem tekstu: epidemija COVID-19) i proglašenja epidemije, za sve iskaznice kojima je rok istekao, rok važenja iskaznica propisan člankom 7. stavkom 4. ovoga Pravilnika produžuje se za 6 mjeseci od dana proglašenja prestanka epidemije COVID-19.

Omogućuje se osposobljenim osobama određene radnje koje su dužne poduzeti u rokovima propisanim ovim Pravilnikom, kao što su podnošenje zahtjeva za izdavanje iskaznica, dostavljanje dokaza o stručnoj spremi, završenom tečaju obnove znanja i slično poduzeti najkasnije pet mjeseci od dana proglašenja prestanka epidemije COVID-19.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/20-01/45
 Urbroj: 525-10/0557-20-1
 Zagreb, 24. travnja 2020.

Ministrica poljoprivrede
 Marija Vučković, v. r.
### NN 55/2020 (8.5.2020.), Pravilnik o dopunama Pravilnika o polaganju državne mature

Ministarstvo znanosti i obrazovanja

1105

Na temelju članka 82. stavka 10. Zakona o odgoju i obrazovanju u osnovnoj i srednjoj školi (»Narodne novine«, broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 i 98/19) ministrica znanosti i obrazovanja donosi

PRAVILNIK

O DOPUNAMA PRAVILNIKA O POLAGANJU DRŽAVNE MATURE

Članak 1.

U Pravilniku o polaganju državne mature (»Narodne novine«, broj: 1/13, 41/19 i 127/19) u članku 17. iza stavka 6. dodaje se stavak 7. koji glasi:

»(7) Iznimno od rokova utvrđenih stavkom 1. i 2. ovog članka, za vrijeme važenja Odluke o proglašenju epidemije bolesti ­COVID-19 uzrokovane virusom SARS-CoV-2 u Republici Hrvatskoj, u odnosu na koju je i Svjetska zdravstvena organizacija proglasila pandemiju, u slučaju promjene Kalendara ispita prijavljeni ispiti mogu se promijeniti, odnosno ispiti koji nisu prijavljeni mogu se prijaviti, najkasnije u roku od 8 dana od dana promjene Kalendara ispita.«

Članak 2.

U članku 18. iza stavka 4. dodaje se stavak 5. koji glasi:

»(5) Iznimno od rokova utvrđenih stavkom 1. ovog članka, za vrijeme važenja Odluke o proglašenju epidemije bolesti COVID-19 uzrokovane virusom SARS-CoV-2 u Republici Hrvatskoj, u odnosu na koju je i Svjetska zdravstvena organizacija proglasila pandemiju, u slučaju promjene Kalendara ispita prijavljeni ispiti mogu se odjaviti najkasnije u roku od 8 dana od dana promjene Kalendara ispita.«

Članak 3.

U članku 20. iza stavka 13. dodaje se stavak 14. koji glasi:

»(7) Iznimno od rokova utvrđenih stavkom 7. ovog članka, za vrijeme važenja Odluke o proglašenju epidemije bolesti COVID-19 uzrokovane virusom SARS-CoV-2 u Republici Hrvatskoj, u odnosu na koju je i Svjetska zdravstvena organizacija proglasila pandemiju, u slučaju promjene Kalendara ispita obveznici plaćanja novčane naknade dužni su uplatiti novčanu naknadu najkasnije u roku od 8 dana od dana promjene Kalendara ispita.«

Članak 4.

Iza članka 29. dodaje se novi članak 29.a koji glasi:

»Članak 29.a

(1) Za vrijeme važenja Odluke o proglašenju epidemije bolesti ­COVID-19 uzrokovane virusom SARS-CoV-2 u Republici Hrvatskoj, u odnosu na koju je i Svjetska zdravstvena organizacija proglasila pandemiju, s ciljem zaštite života i zdravlja učenika, nadzor provedbe državne mature iznimno je moguće, odlukom ravnatelja Centra, urediti drugačije u odnosu na članak 25., 26., 27., 28. i 29. ovog Pravilnika.

(2) Odluka iz stavka 1. ovog članka donosi se prema uputama epidemiološke struke Hrvatskog zavoda za javno zdravstvo i objavljuje se u »Narodnim novinama«.«

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 602-03/20-09/00154
 Urbroj: 533-08-20-0004
 Zagreb, 8. svibnja 2020.

Ministrica
 prof. dr. sc. Blaženka Divjak, v. r.
### NN 55/2020 (8.5.2020.), Odluka o stavljanju izvan snage Odluke o organizaciji rada tijela državne uprave za vrijeme trajanja epidemije bolesti COVID-19 uzrokovane virusom SARS-CoV-2

VLADA REPUBLIKE HRVATSKE

1097

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 7. svibnja 2020. godine donijela

ODLUKU

O STAVLJANJU IZVAN SNAGE ODLUKE O ORGANIZACIJI RADA TIJELA DRŽAVNE UPRAVE ZA VRIJEME TRAJANJA EPIDEMIJE BOLESTI COVID-19 UZROKOVANE VIRUSOM SARS-CoV-2

I.

Danom stupanja na snagu ove Odluke stavljaju se izvan snage:

– Odluka o organizaciji rada tijela državne uprave za vrijeme trajanja epidemije bolesti COVID-19 uzrokovane virusom SARS-CoV-2 (»Narodne novine«, broj 32/20)

– Uputa ministra uprave za rad tijela državne uprave u vezi s pojavom bolesti COVID-19 uzrokovane virusom SARS-CoV-2, klase: 011-02/20-01/76, urbroja: 515-01/1-20-3, od 19. ožujka 2020. godine

– odluke čelnika tijela državne uprave i stručnih službi Vlade Republike Hrvatske te ravnatelja, odnosno čelnika javnih službi donesene temeljem ovlasti iz točaka II. i IX. Odluke o organizaciji rada tijela državne uprave za vrijeme trajanja epidemije bolesti COVID-19 uzrokovane virusom SARS-CoV-2.

II.

Ministar uprave donijet će novu Uputu za rad tijela državne uprave u vezi s pojavom bolesti COVID-19 uzrokovane virusom SARS-CoV-2.

III.

Ova Odluka stupa na snagu 11. svibnja 2020. godine, a objavit će se u »Narodnim novinama«.

Klasa: 022-03/20-04/189
 Urbroj: 50301-25/27-20-1
 Zagreb, 7. svibnja 2020.

Predsjednik
 mr. sc. Andrej Plenković, v. r.
### NN 55/2020 (8.5.2020.), Odluka o donošenju Nacionalnog plana djelovanja za uporabu frekvencijskog pojasa 470-790 MHz

VLADA REPUBLIKE HRVATSKE

1096

Na temelju članka 4. stavka 2. Zakona o elektroničkim komunikacijama (»Narodne novine«, br. 73/08, 90/11, 133/12, 80/13, 71/14 i 72/17) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 5. Odluke (EU) 2017/899 Europskog parlamenta i Vijeća od 17. svibnja 2017. o uporabi frekvencijskog pojasa 470-790 MHz u Uniji (SL L 138, 25. 5. 2017.), Vlada Republike Hrvatske je na sjednici održanoj 7. svibnja 2020. godine donijela

ODLUKU

O DONOŠENJU NACIONALNOG PLANA DJELOVANJA ZA UPORABU FREKVENCIJSKOG POJASA 470-790 MHz

I.

Donosi se Nacionalni plan djelovanja za uporabu frekvencijskog pojasa 470-790 MHz (u daljnjem tekstu: Nacionalni plan djelovanja), u tekstu koji je dostavilo Ministarstvo mora, prometa i infrastrukture aktom, klase: 910-08/18-01/18, urbroja: 530-07-2-20-24, od 21. travnja 2020. godine.

Nacionalni plan djelovanja objavit će se na internetskim stranicama Ministarstva mora, prometa i infrastrukture.

II.

Zadužuje se Ministarstvo mora, prometa i infrastrukture da o donošenju Nacionalnog plana djelovanja obavijesti sve nositelje aktivnosti iz točke 3.1. Nacionalnog plana djelovanja.

III.

Zadužuje se Ministarstvo mora, prometa i infrastrukture da o donošenju i objavi Nacionalnog plana djelovanja izvijesti Europsku komisiju.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/39
 Urbroj: 50301-27/12-20-3
 Zagreb, 7. svibnja 2020.

Predsjednik
 mr. sc. Andrej Plenković, v. r.
### NN 55/2020 (8.5.2020.), Odluka o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2020. godinu

VLADA REPUBLIKE HRVATSKE

1095

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 7. svibnja 2020. godine donijela

ODLUKU

O OSNIVANJU POVJERENSTVA ZA KOORDINACIJU POTPORE I FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI ZA 2020. GODINU

I.

Osniva se Povjerenstvo za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2020. godinu (u daljnjem tekstu: Povjerenstvo).

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

II.

Povjerenstvo čine:

1. državni tajnik Središnjeg državnog ureda za Hrvate izvan Republike Hrvatske, predsjednik Povjerenstva

2. predstavnik Ministarstva vanjskih i europskih poslova, član

3. predstavnik Ministarstva kulture, član

4. predstavnik Ministarstva znanosti i obrazovanja, član

5. predstavnik Ministarstva zdravstva, član

6. glavni tajnik Središnjeg državnog ureda za Hrvate izvan Republike Hrvatske, tajnik Povjerenstva.

Članovi Povjerenstva imaju i svoje zamjenike.

III.

Članove Povjerenstva koji su predstavnici ministarstava i njihove zamjenike imenovat će nadležni ministri.

IV.

Stručne, administrativne i tehničke poslove za Povjerenstvo obavlja Središnji državni ured za Hrvate izvan Republike Hrvatske.

V.

Zadatak Povjerenstva je razmotriti sve programe i projekte pristigle na Javni natječaj za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini, a koji udovoljavaju uvjetima Javnog natječaja, te Vladi Republike Hrvatske podnijeti prijedlog temeljem kojeg će Vlada Republike Hrvatske donijeti Odluku o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2020. godinu.

VI.

Programi i projekti iz točke V. ove Odluke financirat će se iz Državnog proračuna Republike Hrvatske za 2020. godinu i projekcija za 2021. i 2022. godinu, sa stavke Središnjeg državnog ureda za Hrvate izvan Republike Hrvatske, Glave 03205, Aktivnosti A862020 »Poticaji za obrazovanje, kulturu, znanost i zdravstvo u Bosni i Hercegovini – Međunarodna razvojna suradnja«.

VII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/20-04/75
 Urbroj: 50301-23/22-20-2
 Zagreb, 7. svibnja 2020.

Predsjednik
 mr. sc. Andrej Plenković, v. r.
### NN 55/2020 (8.5.2020.), Rješenje o razrješenju ravnatelja Sigurnosno-obavještajne agencije

PREDSJEDNIK REPUBLIKE HRVATSKE I PREDSJEDNIK VLADE REPUBLIKE HRVATSKE

1098

Na temelju članka 103. stavka 2. Ustava Republike Hrvatske (»Narodne novine«, br. 85/10 – pročišćeni tekst i 5/14 – Odluka Ustavnog suda Republike Hrvatske) i članka 66. stavka 1. Zakona o sigurnosno-obavještajnom sustavu Republike Hrvatske (»Narodne novine«, br. 79/06 i 105/06), Predsjednik Republike Hrvatske i predsjednik Vlade Republike Hrvatske, donijeli su

RJEŠENJE

O RAZRJEŠENJU RAVNATELJA
 SIGURNOSNO-OBAVJEŠTAJNE AGENCIJE

Razrješuje se DANIEL MARKIĆ dužnosti ravnatelja Sigurnosno-obavještajne agencije, s danom 5. svibnja 2020. godine, radi isteka mandata.

|  |  |
| --- | --- |
| Klasa: 080-02/20-02/30  Urbroj: 50301-15/28-20-1  Zagreb, 30. travnja 2020. | Klasa: 080-02/20-01/35  Urbroj: 71-06-01/1-20-2  Zagreb, 5. svibnja 2020. |

|  |  |
| --- | --- |
| Predsjednik  Vlade Republike Hrvatske  mr. sc. Andrej Plenković, v. r. | Predsjednik  Republike Hrvatske  Zoran Milanović, v. r. |
### NN 56/2020 (13.5.2020.), Indeks proizvođačkih cijena industrijskih proizvoda na domaćem tržištu u travnju 2020.

Državni zavod za statistiku

1129

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U TRAVNJU 2020.

Indeks proizvođačkih cijena industrijskih proizvoda na domaćem tržištu u travnju 2020. u odnosu na ožujak 2020. iznosi 97,6.

Klasa: 954-02/20-01/01

Urbroj: 555-07-03-20-10

Zagreb, 7. svibnja 2020.

Glavna ravnateljica
 Lidija Brković, v. r.
### NN 56/2020 (13.5.2020.), Pravilnik o izmjeni i dopunama Pravilnika o pripravničkom stažu i polaganju stručnog ispita u djelatnosti socijalne skrbi

MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU

1126

Na temelju članka 216. stavka 3. Zakona o socijalnoj skrbi (»Narodne novine« br. 157/13, 152/14, 99/15, 52/16, 16/17, 130/17 i 98/19), ministrica za demografiju, obitelj, mlade i socijalnu politiku donijela je

PRAVILNIK

O IZMJENI I DOPUNAMA PRAVILNIKA O PRIPRAVNIČKOM STAŽU I POLAGANJU STRUČNOG ISPITA U DJELATNOSTI
 SOCIJALNE SKRBI

Članak 1.

U Pravilniku o pripravničkom stažu i polaganju stručnog ispita u djelatnosti socijalne skrbi (»Narodne novine« br. 66/15), iza članka 2. dodaje se članak 2a. koji glasi:

»Članak 2a.

(1) Stručni radnik hrvatski državljanin koji je stekao inozemnu obrazovnu kvalifikaciju provodi pripravnički staž nakon što mu je potvrđena kompetencija za obavljanje poslova stručnog radnika u djelatnosti socijalne skrbi.

(2) Iznimno, stručni radnik iz stavka 1. ovoga članka može provoditi pripravnički staž i bez potvrđene kompetencije ako će se ona potvrditi tijekom trajanja pripravničkog staža, a najkasnije do podnošenja zahtjeva za polaganje stručnog ispita.

(3) Kompetencije za obavljanje poslova stručnog radnika u djelatnosti socijalne skrbi utvrđuje nadležna strukovna organizacija općim aktom nadležne strukovne organizacije, uz prethodnu suglasnost ministarstva nadležnog za poslove socijalne skrbi (u daljnjem tekstu: Ministarstvo).«

Članak 2.

U članku 16. stavku 2. riječi: »nadležnog za poslove socijalne skrbi (u daljnjem tekstu: ministarstvo)« brišu se.

Članak 3.

U članku 18. iza stavka 2. dodaje se novi stavak 3. koji glasi:

»(3) Stručni radnik koji je stekao inozemnu obrazovnu kvalifikaciju uz prijavu prilaže potvrdu kompetencija.«

Dosadašnji stavci 3. i 4. postaju stavci 4. i 5.

PRIJELAZNA I ZAVRŠNA ODREDBA

Članak 4.

Pripravnici koji su prije stupanja na snagu ovoga Pravilnika započeli pripravnički staž, stručni ispit polažu prema odredbama Pravilnika o pripravničkom stažu i polaganju stručnog ispita u djelatnosti socijalne skrbi (»Narodne novine« br. 66/15).

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-04/2
 Urbroj: 519-02-2-3/1-20-2
 Zagreb, 6. svibnja 2020.

Ministrica
 za demografiju, obitelj, mlade
 i socijalnu politiku
 izv. prof. dr. sc. Vesna Bedeković, v. r.
### NN 56/2020 (13.5.2020.), Odluka o izmjenama i dopuni Odluke o privremenoj zabrani prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

1133

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi sa člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 9. svibnja 2020. godine, donosi

ODLUKU

O IZMJENAMA I DOPUNI ODLUKE O PRIVREMENOJ ZABRANI PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani prelaska preko graničnih prijelaza Republike Hrvatske (»Narodne novine« broj 32/20 i 48/20) u točki I. stavak 2. mijenja se i glasi:

»Hrvatskim državljanima omogućit će se ulazak u Republiku Hrvatsku, odnosno odlazak u inozemstvo uz pridržavanje općih i posebnih preporuka i uputa Hrvatskog zavoda za javno zdravstvo.«

Stavak 4. mijenja se i glasi:

»Kada postoje poslovni razlozi ili drugi gospodarski interes, osobe iz stavka 3. ove točke mogu ući u Republiku Hrvatsku uz pridržavanje općih i posebnih preporuka i uputa Hrvatskog zavoda za javno zdravstvo.«

II.

U točki II. stavku 2. dodaje se podstavak 6. koji glasi:

» – osobe koji putuju zbog neodgodivih osobnih razloga.«

Stavak 2. mijenja se i glasi:

»Osobe iz stavka 1. ove točke granicu Republike Hrvatske mogu prelaziti uz pridržavanje općih i posebnih mjera Hrvatskog zavoda za javno zdravstvo«.

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-74
 Zagreb, 9. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.